[{"text_idx": "#000000", "text": "Valed arusaamad o\u0303igest toitumisest vo\u0303ivad sportlase karja\u0308a\u0308rile lo\u0303pu teha. Sealjuures on so\u0308o\u0308misha\u0308irega sportlasi Eestis rohkem kui varem."}, {"text_idx": "#000002", "text": "Kas sa oma tagumikku oled vaadanud? / A\u0308ra sina ku\u0308ll rohkem so\u0308o\u0308. / Kui kaalu langetad, hu\u0308ppad ko\u0303rgemale."}, {"text_idx": "#000003", "text": "U\u0308ks neist lausetest o\u0308eldi kunagi ka selle teksti autorile. Pa\u0308rast seda muutus kehast mo\u0303tlemine ja suhtumine sellesse. Algas aastaid kestnud kaaluline allaka\u0308ik, kus 80-kilosest ro\u0303o\u0303msameelsest vo\u0303rkpallurist sai 50-kilone ning kergesti a\u0308rrituv anorektiline tu\u0308tarlaps so\u0308o\u0308misha\u0308irete keskuses Tartus."}, {"text_idx": "#000004", "text": "Vahel piisab probleemi tekkimiseks vaid u\u0308hest lausest. Haigus tabab eriti neid, kes u\u0308ritavad endast alati maksimumi anda. Tihti on selleks sihtgrupiks sportlased, kes on ko\u0303rgete ootustega, iseseisvad ja perfektsionistid. Need on omadused, mis tagavad o\u0303nnestumise spordis, aga loovad ka aluse so\u0308o\u0308misha\u0308irete tekkeks.[1] Meessportlased u\u0308ritavad tavaliselt kaalu ja lihasmassi kasvatada, samal ajal muretsevad naised aga kilode ja keharasva va\u0308hendamise pa\u0308rast.[2] Tartu U\u0308likooli Kliinikumi psu\u0308hhiaatri Kadi Pajusalu so\u0303nul pole seejuures alati kerge to\u0303mmata piiri normaalse ja ha\u0308irunud so\u0308o\u0308miska\u0308itumise vahele. \u201eSu\u0308mptomitest saab probleem alles siis, kui see hakkab korduma ja kahjustama fu\u0308u\u0308silist tervist vo\u0303i igapa\u0308evast toimetulekut.\u201d"}, {"text_idx": "#000005", "text": "Ortoreksiat ja buliimiat po\u0303denud Triin (29) peab end perfektsionistiks. Temal algas probleem Viljandi kultuuriakadeemias tantsukunsti o\u0303ppides. \u201eMa ei ole kunagi peenike olnud. Tundsin end teiste ko\u0303rval ebamugavalt ning otsustasin saledamaks saada. Tarbisin tulemuste kindlustamiseks iga pa\u0308ev 1200 kalorit, kuigi baasainevahetuseks oli vaja va\u0308hemalt kolmandiku vo\u0303rra rohkem. Kaalusin ko\u0303ik kogused a\u0308ra ja arvutasin nende toiteva\u0308a\u0308rtuse. Ma\u0308letan siiani, kui palju u\u0308ks vo\u0303i teine toiduaine kaloreid annab. Kompenseerisin u\u0308leso\u0308o\u0308mist lahtistite ja trenniga ning vo\u0303isin joosta su\u0308u\u0308tunde to\u0303ttu 14 kilomeetrit. Tipphetkel oli mu rasvaprotsent 13,8 (Naistel on normaalne rasvaprotsent 23 ning va\u0308hem kui 18% on alla normi, meestel on need na\u0308itajad 13,5% ja 8% \u2013 toim.).\u201d"}, {"text_idx": "#000006", "text": "Tantsimine on u\u0308ks spordialadest, kus soositakse saledust, misto\u0303ttu seal esineb sageli so\u0308o\u0308misha\u0308ireid. Leidub ka mitmeid alasid, kus manipuleeritakse kehakaaluga, na\u0308iteks maadlus ja poks. See loob samuti pinnase ha\u0308irunud so\u0308o\u0308miseks. Petrie ja Greenleaf to\u0303stavad esile, et mo\u0303ne ala puhul, nagu iluuisutamine vo\u0303i vo\u0303rkpall, on naised va\u0308ljakul paljastavama atleetliku riietuse to\u0303ttu oma keha suhtes haavatavamad.[3]"}, {"text_idx": "#000008", "text": "Mo\u0303ne ala puhul, nagu iluuisutamine vo\u0303i vo\u0303rkpall, on naised va\u0308ljakul paljastavama atleetliku riietuse to\u0303ttu oma keha suhtes haavatavamad."}, {"text_idx": "#000010", "text": "U\u0308le maailma kannatab Rahvusvahelise So\u0308o\u0308misha\u0308irete Assotsiatsiooni andmetel 62% naissportlastest ja 33% meessportlastest mingit laadi so\u0308o\u0308misha\u0308ire ka\u0308es. Levinuimateks probleemideks on anoreksia ja buliimia, kuid esineb ka nn muid (nt atu\u0308u\u0308piline anorexia nervosa) ja ta\u0308psustamata so\u0308o\u0308misha\u0308ireid (nt anorexia athletica). Meessportlaste puhul ta\u0308heldatakse so\u0308o\u0308misha\u0308ireid tunduvalt va\u0308hem kui naissportlastel, misto\u0303ttu probleemi ei osata alati ta\u0308hele panna.[4] Meeste u\u0308ks sagedasim ha\u0308irunud so\u0308o\u0308miska\u0308itumine on lihasdu\u0308smorfia. Sportlased ei pea end piisavalt muskulaarseks, misto\u0303ttu nad veedavad tunde jo\u0303usaalis ning vo\u0303ivad kulutada rohkelt raha erinevate (ebaefektiivsete) toidulisandite peale, nende toitumine vo\u0303ib olla ebakorrapa\u0308rane ja nad vo\u0303ivad kuritarvitada steroide.[5]"}, {"text_idx": "#000011", "text": "Unt to\u0303stab esile, et fitnessi eri vormidega on kaasnenud a\u0308a\u0308rmuslike dieetide to\u0303ttu probleemsete juhtumite arvu kasv. \u201eOleme teinud sellel teemal koolitusi nii sportlastele kui ka treeneritele, kuid tuleb tunnistada, et mo\u0303ne sihtru\u0308hma huvi antud teema vastu on ja\u0308a\u0308nud tagasihoidlikuks,\u201d nendib ta."}, {"text_idx": "#000012", "text": "So\u0308o\u0308misha\u0308ire tekib suuresti po\u0303hjusel, et ei osata o\u0303igesti toituda ning ka nn spetsialistidel puudub vajalik koolitus ja info. Aina rohkem kiputakse sportlaste puhul ra\u0308a\u0308kima suhtelisest energiadefitsiidist. \u201eSpordiga seonduvalt ei pruugi so\u0308o\u0308misha\u0308ire olla klassikalises mo\u0303ttes kuigi selgelt va\u0308ljendunud. Sageli na\u0308eme, et probleemse sportlase menu\u0308u\u0308 sisaldab va\u0308ga palju energiavaeseid toite ning va\u0308ga va\u0308he loomseid allikaid. Tihti ollakse veendumusel, et esineb allergia vo\u0303i et on na\u0308iteks gluteenitalumatus, ilma et sellele oleks eelnenud mingit teaduspo\u0303hist diagnostikat,\u201d kommenteerib Unt."}, {"text_idx": "#000013", "text": "Greenleaf ja Petrie on esile to\u0303stnud, et suur koormus lasub treenerite o\u0303lul, sest just nendel on suurim kontroll ja ligipa\u0308a\u0308s sportlaste treenimisele ja toitumisele, aga ka psu\u0308u\u0308hilisele heaolule ja kuvandile kehast.[6] Ma\u0308letan, kuidas koondisesse kuuludes kaalus treener mind ja teisi trennikaaslasi pea iga na\u0308dal. Mo\u0303ned ka\u0308isid kaalumise eel infrapunasaunas ning proovisid end pa\u0308ev vo\u0303i paar enne na\u0308ljutada. Arvatavasti oli selle ko\u0303ige po\u0303hjuseks eeldus, et kui kaalud va\u0308hem, siis paraneb igasugune sooritusvo\u0303ime. Ku\u0308ll aga ei meenu, et keegi oleks va\u0308ga ra\u0308a\u0308kinud tasakaalustatud toitumisest. Vo\u0303istlustest taastumine oli kohati keeruline ning ka trennija\u0308rgselt kimbutas pidev va\u0308simus. Kaalu langedes sain aga treenerilt kiita ning see toitis vajadust langetada kaalu veelgi, kuniks sellest sai to\u0303sine probleem."}, {"text_idx": "#000015", "text": "Triin sai so\u0308o\u0308misha\u0308irest ise vo\u0303itu, kuid minul tuli kliinikusse ravile minna. Triin meenutab oma murdumispunkti: \u201eTegin palju sporti, ku\u0308mne kuu jooksul kokku u\u0308le 420 tunni. Fu\u0308u\u0308siliselt olin va\u0308ga vormis, aga vaimselt enam ei jo\u0303udnud.\u201d Triin katkestas aastaks sportimise, et taastuda, ning keelas endal toiduetikettide vaatamise. \u201eAlguses tundus hirmutav, et pean tegelema terve pa\u0308ev millegi muu kui so\u0308o\u0308giga. Millest ma siis mo\u0303tlema hakkan?\u201d"}, {"text_idx": "#000016", "text": "So\u0308o\u0308misha\u0308iretel on nii Undi kui ka Pajusalu so\u0303nul ra\u0308ngad tagaja\u0308rjed. \u201eHa\u0308iritud vo\u0303ivad olla ko\u0303ik organisu\u0308steemid, tekivad na\u0308iteks seedetrakti ja immuunsu\u0308steemi probleemid, menstruatsioonid ja\u0308a\u0308vad a\u0308ra, luude tihedus langeb. Kaasneda vo\u0303ivad to\u0303sised psu\u0308hholoogilised ha\u0308dad kuni depressioonini va\u0308lja,\u201d nendib Unt. Seejuures ei saa kunagi kindel olla, et organism ta\u0308ielikult taastub. Pajusalu lisab, et tihtilugu ei saa sportlased enam oma karja\u0308a\u0308ri ja\u0308tkata."}, {"text_idx": "#000017", "text": "Kuigi so\u0308o\u0308misha\u0308iretega inimeste hulk on kasvanud, na\u0308itab see pigem teadlikkuse to\u0303usu. \u201eSo\u0308o\u0308misha\u0308iretest on hakatud rohkem ra\u0308a\u0308kima ning treenerid oskavad varakult ohuma\u0308rkidele ta\u0308helepanu po\u0308o\u0308rata,\u201d to\u0303deb Unt. Treeneritel on suur vastutus, aga ta\u0308htis roll on ka vanematel. Triin nendib, et tema vanemad ei mo\u0303istnud toona, mis tu\u0308trel viga on. Undi vastuvo\u0303tule saabub nu\u0308u\u0308d vahel ka vanemaid koos noorte, 7\u20138-aastaste iluvo\u0303imlejatega, kes kaaluvad end iga pa\u0308ev ja peavad end \u201epaksuks\u201d."}, {"text_idx": "#000023", "text": "\u201eU\u0308letundide tegemine\u201d, \u201epidev to\u0308o\u0308le mo\u0303tlemine\u201d ning \u201ekannatamatus\u201d on vaid mo\u0303ned ma\u0308rkso\u0303nad to\u0308o\u0308narkomaania iseloomustamiseks. Mis na\u0308htusega on tegu, millal see kahjulikuks muutub ning kuidas sellest ringist va\u0308lja murda?"}, {"text_idx": "#000024", "text": "Kaotamisest ja ebaedust spordis ning mujal"}]